stanford-oval/wikipedia huggingface dataset:
עיר הארנבים
שידור

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 26 | 26 | 10 בנובמבר 2007 | 8 בנובמבר 2008 |
אחים ואחיות

ערך זה עוסק בסדרת טלוויזיה אמריקאית. אם התכוונתם להרכב מוזיקלי ישראלי, ראו .
| --- | --- |

לוגו הסדרה
 סוגה:  דרמה המשכית
 יוצרים:  ג'ון רובין בייטס 
 בימוי:  קן אולין 
 שחקנים:  קליסטה פלוקהארט   סאלי פילד   רייצ'ל גריפית'ס   מת'יו ריס   דייב אנאבל   רון ריפקין   רוב לאו (עונות 1 - 4)
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס 
 מספר עונות:  5 
 מספר פרקים:  109 
 הפקה
 חברת הפקה:  אולפני ABC 
 הפצה:  Disney–ABC Domestic Television, הולו 
 מוזיקה:  בלייק נילי 
 אורך פרק:  42 - 43 דקות
 שידור
 רשת שידור:  ABC
 רשת שידור בישראל:  Xtra HOT   הוט 3   סלקום tv
 תקופת שידור מקורית:  24 בספטמבר 2006 – 8 במאי 2011
 קישורים חיצוניים
 אתר רשמי
 דף התוכנית ב-IMDb
 
"אחים ואחיות" (באנגלית: Brothers & Sisters) היא סדרת דרמה המשכית ששודרה ברשת ABC האמריקאית, ובישראל בערוץ HOT 3. שידורה החל ב-24 בספטמבר 2006 בארצות הברית. הסדרה מספרת את סיפורה של משפחת ווקר מפסדינה, לוס אנג'לס, משפחה ממוצא אירי ויהודי, המנסה להתגבש מחדש לאחר מותו הפתאומי של אב המשפחה, ויליאם ווקר. עם שחקני הסדרה נמנים זוכת פרס אמי (על משחקה בסדרה) סאלי פילד, קליסטה פלוקהארט, רייצ'ל גריפיטס והזוכה בפרס "טוני", רון ריפקין. הסדרה נוצרה על ידי ג'ון רובין בייטס, אשר עזב את הסדרה בינואר 2008, בגלל חילוקי דעות אמנותיים בינו ובין רשת ABC. הסדרה מופקת על ידי גרג ברלנטי וקן אולין, שהצטרף לצוות השחקנים של הסדרה בעונתה השנייה.
ב-13 במאי 2011 הודיעה רשת ABC על ביטולה של הסדרה, לאחר חמש עונות.
סקירת הסדרנ

| עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- |
| 1 | 23 | 23 | 24 בספטמבר 2006 | 20 במאי 2007 |
| 2 | 16 | 16 | 30 בספטמבר 2007 | 11 במאי 2008 |
| 3 | 24 | 24 | 28 בספטמבר 2008 | 10 במאי 2009 |
| 4 | 24 | 24 | 27 בספטמבר 2009 | 16 במאי 2010 |
| 5 | 22 | 22 | 26 בספטמבר 2010 | 8 במאי 2011 |
עלילה > עונה 1

קיטי ווקר, שדרנית רדיו פוליטית מפורסמת, שגרה בניו יורק בשלוש השנים אחרונות, חוזרת הביתה ללוס אנג'לס בעקבות הצעת עבודה שקיבלה בטלוויזיה ויום הולדתה שחל בימים אלה. יחסיה בינה לבין אמה, נורה ווקר, מתוחים מאוד. נורה מאשימה את בתה שהיא תמכה בהחלטתו של ג'סטין, האח הצעיר, להתגייס לצבא ארצות הברית לאחר אירועי 11 בספטמבר. ג'סטין, שסבל מהלם קרב, שוחרר זמנית מהשירות והתמכר למשככי כאבים ולסמים אחרים. בעת שכל משפחת ווקר מתכנסת סביב שולחן אחד, אב המשפחה, ויליאם, לוקה בהתקף לב ונפטר. עקב האירוע קיטי מחליטה להישאר בלוס אנג'לס כדי לנסות להשלים עם אמה וכדי לפתח קריירה טלוויזיונית. לאחר הלוויה מתברר לבני המשפחה כי החברה שניהל ויליאם ווקר, "אוהיי פודס", עומדת בסכנה לפשיטת רגל. שרה, הבת הבכורה במשפחה, מתמנה למנכ"לית החברה על פי צוואת אביה ומגלה כי המפתח להצלת "אוהיי פודס" נמצא אצל המאהבת הסודית של אביה, הולי הרפר, שעמה ניהל ויליאם רומן במשך 20 שנים. וכך מתגלה הקשר הסודי שניהל אב המשפחה. לחיי משפחת ווקר נכנסת רבקה, בתם של ויליאם ווקר והולי הרפר שלא ידעה עד גיל 20 על זהותה האמיתית. המפגש בין משפחת ווקר לבין הולי ורבקה טעון מאוד וגורם לסדרת התרחשויות דרמטיות. לשרה ולבעלה ג'ו מתפתח משבר בנישואים. לאחר שבמהלך העונה הם מנסים להתגבר עליו, אך לא מצליחים, הם נפרדים.
ג'סטין מקבל זימון לחזור לשירות הצבאי, והפעם הוא אמור לשרת בעיראק. הוא מנסה להתחמק מהצו, אך ללא הועיל. קיטי מחליטה לבקש עזרה בנוגע לג'סטין מהסנטור רוברט מקליסטור, שבא להתראיין בתוכניתה. אחרי ששמועות על כך שעברה על כללי האתיקה העיתונאית מתחילות להתפשט, נאלצת קיטי להתפטר מעבודתה בטלוויזיה. אולם הסנטור מקליסטור שסירב לעזור לה להשיג פטור לג'סטין, מציע לקיטי משרה כדוברת אישית במטהו. קיטי מסכימה ובין השניים מתפתחים יחסים רומנטיים ובסוף העונה הם מחליטים להתחתן. בהמשך רוברט מודיע לקיטי על כוונתו לרוץ לנשיאות ארצות הברית.
אח נוסף במשפחת ווקר, טומי, המשמש גם סגן המבצעים של "אוהיי", מנסה עם אשתו ג'וליה, להרות זה זמן רב. לאחר שהוא מתגלה כעקר הם מחליטים לבקש תרומת זרע מאחיו של טומי, ג'סטין וקווין, כאשר זהותו של האב תישאר אנונימית. ג'וליה נכנסת להיריון ונושאת תאומים, אך נאלצת לעבור לידה מוקדמת. הלידה המוקדמת גורמת לתאום הראשון, הנקרא על שמו של ויליאם, לזיהום ולמוות, כאשר התאומה השנייה אליזבת, נשארת בריאה. קווין, אח נוסף במשפחה המשמש כעורך הדין שלה ושל "אוהיי", הוא הומוסקסואל מוצהר. במהלך העונה מתוארים יחסיו עם המשפחה ועם הקושי שהיה לו לצאת מהארון. הוא מנהל מספר מערכות יחסים כושלות, כאשר אחת מהן היא עם סקוטי ונדל, איתו הוא אף מתחתן בסוף העונה השנייה. מסיבת האירוסין של קיטי ורוברט נערכת בבית משפחת ווקר. קווין מתנשק עם אחיו של רוברט וג'סטין נוסע לצבא.
עלילה > עונה 2

קיטי ורוברט מתכננים את החתונה שלהם ובו זמנית מנהלים את קמפיין הנשיאות של רוברט. קיטי מגלה שהיא בהריון ועוברת הפלה טבעית, היא ורוברט מתחתנים לבסוף. רוברט מפסיד בהתמודדות לנשיאות ומחליט לקחת פסק זמן ולהשקיע בהקמת משפחה עם קיטי. הם עוברים טיפולי פוריות לאחר שהם לא מצליחים להיכנס שוב להריון טבעי. לאחר מספר כישלונות הם מגיעים להחלטה שיתחילו בתהליכי אימוץ. טומי וג'וליה מתמודדים עם אובדן בנם. ג'וליה מחליטה שהיא זקוקה לזמן לבד ונוסעת להוריה בפיניקס. בזמן זה טומי מנהל רומן עם לינה – המזכירה החדשה שלו וחברתה הטובה של רבקה. כשג'וליה חוזרת הביתה היא מגלה את הרומן של טומי ולינה אך מתוודה שניהלה גם היא רומן בפיניקס. הם מחליטים לשקם את יחסיהם.
רבקה מבלה את הקיץ אצל נורה, ומסייעת לה להתמודד עם חזרתו של ג'סטין לעיראק. ג'סטין נפצע ומוחזר הביתה. רבקה עוזרת לו בתהליכי ההחלמה. ג'סטין מתנגד ליטול משככי כאבים כי הוא חושש להתמכר שוב לסמים. נורה ורבקה משכנעות אותו לקחת אותם בצורה מבוקרת, אך הוא חוזר לקחת מנות יתר, הוא גם מנהל מערכת יחסים עם לינה מיד לאחר סיום יחסיה עם טומי. רבקה מגלה למשפחה את מצבו של ג'סטין ולאחר שהוא רב איתה היא חוזרת לביתה של הולי. לאחר מכן רבקה פוגשת את דייוויד, חבר מעברה של הולי ומתחיל להתעורר אצלה חשד שאולי הוא בעצם אביה ולא ויליאם ווקר. רבקה מחליטה לבצע בדיקת אבהות והתוצאה היא שאכן דייוויד הוא אביה. היא וג'סטין מחליטים לבחון את מערכת היחסים שלהם מחדש, לאחר שגילו שהם אינם אחים.
נורה מנהלת מערכת יחסים עם אייזיק – שסייע לרוברט בקמפיין הנשיאותי. לאחר התלבטויות אם לעבור לגור איתו בוושינגטון, מחליטה נורה להישאר עם משפחתה. שרה מתמודדת עם היותה אם חד הורית ומנהלת מערכת יחסים עם גרהאם המשמש כיועץ עסקי באוהיי. אחרי ביצוע עסקה ששרה התנגדה לה אך סול ביצע מאחורי גבה, מאבדת אוהיי סכומי כסף גדולים ועומדת בפני פשיטת רגל. על מנת להציל את החברה נעשה מיזוג עם חברת היין "אדמות ווקר" של טומי והולי ומעתה הם משמשים כמנכ"לים של שתי החברות. קווין מנהל מערכת יחסים עם ג'יסון אחיו של רוברט, אך ג'יסון נקרא למלזיה מתוקף היותו כומר, והקשר מתרופף. קווין פוגש את סקוטי ונותן לו מגורים זמניים בביתו לאחר שסקוטי מתמודד עם קשיים כלכליים. בסופו של דבר קווין וסקוטי חוזרים להיות יחד, בסיום העונה הם מתחתנים. סול מבין במהלך העונה שהוא למעשה הומוסקסואל, ומחליט לצאת מהארון ולהתחיל חיים חדשים.
עלילה > עונה 4

בתחילת העונה חוגגים ג'סטין ורבקה את אירוסיהם. ג'סטין מתחיל בלימודי הקדם רפואה שלו וחווה קשיים. קיטי מגלה שיש לה לימפומה והיא מתחילה לעבור טיפולים כימותרפיים ומאבדת את שיערה. סקוטי וקווין מתחילים בהליך של הבאת ילד ובוחרים במישל, חברת עבר של סקוטי לשמש כאם הפונדקאית, בסיום העונה מישל נכנסת להריון. נורה מנהלת מערכת יחסים עם סיימון, אונקולוג בן 47, ומאוחר יותר מגלה כי הוא רימה אותה ורק רצה את כספה. שרה פוגשת במהלך נסיעה עסקית לצרפת את לוק, אמן צרפתי, והוא בא בעקבותיה לפסדינה. אחרי שהם מבינים שאין ביניהם התאמה, לוק בוחר לחזור לצרפת. מאוחר יותר הוא חוזר לארצות הברית בעקבות שרה, ומצליח להשיג לאחר תלאות רבות אשרת שהייה שמשאירה אותם יחד. רבקה מגלה שהיא בהריון, ומאוחר יותר עוברת הפלה. היא וג'סטין מתחתנים בחוף מאליבו לצד בני משפחתם, אך הטקס לא מושלם עקב התמוטטותה של קיטי. מאוחר יותר מתחתנים השניים בבניין העירייה, ללא נוכחות בני המשפחה. אחרי תרומת מח עצם מריאן, מצליחה קיטי להתגבר על הסרטן ולהבריא. רוברט מחליט לפרוש מהתמודדות לתפקיד המושל ואילו קיטי מחליטה להתמודד על המקום שלו בסנאט.
במהלך העונה מנסה אדם בשם דניס יורק, שהיה שותפו של ויליאם בתחילת דרכה של החברה, לקנות את "אוהיי פודס" בדרכים שונות, תחילה דרך הולי ומאוחר יותר על ידי ניסיון סחיטה של נורה. דניס מאיים עליה שיחשוף סוד אפל מהעבר הנוגע לקווין. הסוד נחשף ומעורר משבר ביחסיה של נורה עם קווין, אך עד תום העונה הם מיישרים את ההדורים. הולי ונורה חוברות יחד לגלות מדוע דניס מעוניין בחברה, ומגלות כי מדובר על פרויקט בשם "אגם נרואו" שיכול להביא עושר רב לחברה.
עלילה > עונה 5

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
צוות השחקנים והדמויות

נורה ווקר (סאלי פילד, זוכת פרס "אמי" לשחקנית ראשית בסדרת דרמה עבור תפקיד זה) - אם המשפחה, אלמנתו הטריה מוויליאם ווקר (טום סקאריט).
שרה ווידון (ווקר) (רייצ'ל גריפית'ס, הייתה מועמדת לפרס "אמי" לשחקנית משנה בסדרת דרמה עבור תפקיד זה) - הבת הבכורה, עובדת כנשיאת העסק המשפחתי "אוהאי פודס" (בהמשך מתפטרת, אך חוזרת לאחר מכן). בתחילת הסדרה נשואה לג'ו ווידון, לזוג שני ילדים - פייג' וקופר.
קיטי ווקר (קליסטה פלוקהארט) - מנחה בתוכנית טלוויזיה העוסקת בפוליטיקה, תומכת נלהבת של המפלגה הרפובליקנית. בהמשך - מתחתנת עם רוברט מק'קליסטר ומשמשת כיועצת התקשורת שלו (אך מתפטרת במהלך הסדרה).
טומי ווקר (בלת'זר גטי) - סמנכ"ל של "אוהאי פודס" ובהמשך נשיא שותף בחברה. נשוי לג'וליה (שרה ג'יין מוריס), לזוג נולדים תאומים מתרומת זרע של קווין, אך תאום אחד נפטר.
קווין ווקר (מת'יו ריס) - הומוסקסואל מוצהר, עורך דין בכיר ובהמשך יועץ התקשורת של רוברט מק'קליסטר.
ג'סטין ווקר (דייב אנאבל) - היה חייל באפגניסטן וסובל מהתמכרות לסמים. מנהל מערכת יחסים עם רבקה, לאחר שהוא מגלה שהיא לא אחותו.
סול הולדן (רון ריפקין) - אחיה הבוגר של נורה ווקר, עובד כמנהל כספים ב"אוהאי פודס" אך מתפטר בהמשך. במהלך הסדרה הוא יוצא מהארון.
ריאן לאפארטי (לוק גריימס) - בנו של ויליאם ווקר מחוץ לנישואים אשר נולד כתוצאה מרומן שניהל עם קוני לאפארטי, מכרה עסקית שלו.
ג'וליה ווקר (שרה ג'יין מוריס) - אשתו של טומי ווקר.
צוות השחקנים והדמויות > דמויות משניות

הולי הרפר (פטרישיה ווטיג) - המאהבת של ויליאם ווקר, אם לרבקה. בהמשך - מנכ"ל ויו"ר "אוהאי".
רבקה הרפר (אמילי ואן קאמפ) - בת של הולי הרפר וויליאם ווקר, המנסה להשתלב במשפחתה החדשה. לאחר התאקלמותה במשפחה היא מגלה לבסוף שוויליאם לא היה אביה, ובהמשך מנהלת מערכת יחסים עם ג'סטין ולבסוך נישאת לו.
רוברט מק'קליסטר (רוב לאו) - סנטור רפובליקני, נשוי לקיטי ווקר. בהמשך - מועמד לנשיאות ארצות הברית, אך פורש מהמירוץ.
ג'ו ווידון (ג'ון פייפר-פרגוסון) - בעלה של שרה ווקר ווידון בתחילת העונה הראשונה, בהמשך הזוג מתגרש (דמות קבועה בעונה הראשונה, אורח בעונה 2).
סקוטי וונדל (לוק מקפארלן) - שף בכיר במסעדה. מנהל מערכת יחסים עם קווין ומתחתן איתו.
לוק לורנט (ג'ילס מרטיני) - צרפתי שמתאהב בשרה, ומהגר לארצות הברית בעקבותיה.
ג'ייסון מקאליסטר (אריק וינטר)
הערות שוליים

↑  סאלי פילד וקליסטה פלוקהארט בסדרה חדשה, באתר הארץ, 23 ביולי 2006
↑  http://community.tvguide.com/blog-entry/TVGuide-News-Blog/Todays-News/Brothers-Amp-Sisters/800030094
תמונת פרומו של הסדרה
בריאות הנפש בצה"ל

מערך בריאות הנפש בצבא הגנה לישראל (בראשי תיבות ברה"ן) עוסק באבחון והערכת הפרעות נפשיות. המערך מספק טיפול רגשי לחיילים בשירות סדיר וקבע ומייעץ לדרג הפיקודי לגבי טיפול בחייל, ובפרט במקרי אסון ותאונות ביחידות.
היסטוריה

ענף בריאות הנפש בצה"ל הוקם בתקופת מלחמת ששת הימים. לאחר מלחמת יום הכיפורים לאור ריבוי החיילים שסבלו מתגובת קרב ופוסט טראומה, הוקדשו משאבים רבים יותר לטיפול בחיילים. בתחילת שנות ה-80 של המאה ה-20, הוקמה מחלקת בריאות הנפש, ובימי מלחמת לבנון הראשונה, סייעה לחיילים שחוו תגובות קרב במהלך הלחימה בקרבות. מיסוד התחום הגיע בעקבות מלחמת וייטנאם וקבלת הפרעת דחק פוסט-טראומטית ל-DSM כאבחנה רשמית.
מחלקת בריאות הנפש מונה כ-250 קב"נים, כאשר מרביתם הן קצינות. כ־60 אחוזים מהם בעלי הכשרה בעבודה סוציאלית, כ־30 אחוזים פסיכולוגים קליניים, והשאר רופאים פסיכיאטריים. קצינים אלו עוברים הכשרה ייעודית בהיקף של שלוש שנים.
מחלקת בריאות הנפש

כחלק מחיל הרפואה, פועלת במפקדת קצין רפואה ראשי בתל השומר, מחלקת בריאות הנפש בראשות הקב"ן הראשי בדרגת אלוף-משנה. מחלקה זו עוסקת בקביעת מדיניות טיפול בבריאות הנפשית של חיילים בשירות סדיר ושירות קבע, ופיתוח אמצעים להתמודדות עם משברים נפשיים וטראומה נפשית. הרמ"ח הנוכחי הוא אל"ם ד"ר יעקב רוטשילד.
קצין בריאות נפש (קב"ן. בחיל האוויר: קצין פסיכולוגיה (קפ"ס)) - קצין שהכשרתו המקצועית היא פסיכולוג או עובד סוציאלי ולעיתים אף פסיכיאטר (שהוא רופא). קב"נים מטפלים בבעיות נפשיות של חיילים ומתגייסים. הטיפול יכול לכלול פגישות טיפוליות (בדומה לשיחה אצל פסיכולוג), טיפול תרופתי (במקרה ומדובר בפסיכיאטר) או בהמלצות למפקדים. קב"ן ממונה ברמת כל יחידה צה"לית, לרוב גדוד או חטיבה.לעיתים הקב"ן אינו לובש מדים כדי לשדר קשר אנושי בלתי מאיים אך מכנה עצמו "קצין" (גם אם אינו קצין) כדי לסמל את שייכותו לצה"ל.
תפקיד הקב"ן נרחב וכולל מספר תפקידים: ייעוץ והדרכת סגלי פיקוד, רפואה (רופא יחידה) ורווחה (מש"קית ת"ש) כדי לאתר, למנוע ולהתמודד עם חיילים בודדים או בקבוצות שמגלים קשיי הסתגלות לשירות בצה"ל. המערך עוסק גם בהליכי סינון למשל בגיבושי מיון ליחידות קרביות. במקרה של אסון נרחב כפיגועים, תאונות או מלחמות, מספקת היחידה הנפשית, תמיכה פסיכולוגית לחיילים ולמפקדים באמצעות מתן הדרכה למפקד או טיפול ישיר מול החייל.
במהלך השירות

מועמד לשירות ביטחון (מלש"ב) עשוי לפגוש קב"ן כבר בהליך המיון הראשוני, אם ציין כי הוא אובחן כבעל הפרעה נפשית או בעקבות הפניה של אחד מהגורמים בתהליך המיון.
אופי השירות בצה"ל וגיל הגיוס הצעיר (בשלהי גיל ההתבגרות), עשוי להביא את המתגייסים למצב שבו הם לא מצליחים להכיל את המציאות הצבאית שכוללת הסתגלות לשהות בבסיס שעשוי להיות מרוחק מהבית, מבודד או בעל כח אדם מצומצם. הטירונות כוללת כניסה לשגרה ובמשמעת צבאיים ופגיעה בפרטיות במגורים, מקלחות, שירותים וחדרי אוכל משותפים.
קושי השירות מורכב ממשתנים אובייקטיביים: קושי פיזי (שירות ביחידה קרבית דורש כושר קרבי וגופני גבוהים), סגנון הפיקוד ביחידה ומידת הסכנה הכרוכה בה וממשתנים סובייקטיבים המושפעים מאישיות החייל, בגרותו הנפשית ומצבו המשפחתי והחברתי. מתח או יחס מזלזל מצד המפקדים עשוי להוביל לסירוב פקודה, משפט צבאי ועד כדי מעצר או כליאה.
התמיכה הנפשית עוסקת בכמיהה לחופשות, הקלות בתורניות (שמירות, מטבח וכו') ואי התאמה תפקודית או חברתית. הקב"ן מתערב במישור הפסיכולוגי ומעודד את מפקדי החייל להיות קשובים למצוקתו ולפתח עמו דיאלוג פורה כדי שישתף פעולה. בנוסף, ממליץ הקב"ן על הקלות ברמה תפקודית, שינוי ההצבה או התפקיד וסיוע סוציאלי בתמיכת גורמי הת"ש היחידתיים.
הפניה הראשונה לקב"ן במהלך שירות סדיר, דורשת אישור המפקד הישיר, שממלא גם חוות דעת על תפקוד החייל ומתאר את הפתרונות הפיקודיים שהוצעו. במקרה של סירוב המפקד, ניתן לקבל הפניה גם דרך רופא היחידה. מטרת אישורים אלו היא עירוב המפקדים במצוקת החייל, כדי שיסייעו ויציעו פתרונות פיקודיים, ויהיו ערים למצוקת החייל.
לפניות חירום מעבר לשעות הפעילות, פועל מוקד ברה"ן ("בריאות הנפש") דרך מוקד מקול הלב.
פקודות מטכ"ל מסדירות את נוהלי הטיפול באופן שוטף ובהם גם הפניה ראשונית של חייל המעוניין בפניה לקב"ן או במקרה שקיים סיכון גבוה לאובדנות. על פי הפקודות, חייל המאיים בהתאבדות, נשקו יילקח והוא יישאר במעקב שני קצינים (או חיילים בדרגתו) עד שיובא בפני גורם בריאות הנפש לקבלת הערכה נפשית.
במהלך השירות > קשיי הסתגלות

קב"ן המאבחן הפרעה נפשית או אפשרות שחייל יגלה קשיים בשירות, יקבע לחייל ציון קה"ס (קשיי הסתגלות) שעשוי גם להוריד את הפרופיל הצבאי עד לקבלת פטור משירות (פרופיל 21). כחלק מהקלות אלו, רשאי הקב"ן לספק ימי חופשת מחלה ("גימלים"). חלק מהדירוגים מחייבים לינת בית, בדומה לקבלת הקלות תנאי שירות (הת"ש.
מדרג הקה"ס נע בין 0 ל־60, כאשר לקה"ס 0 ולקהס 20, אין משמעות או השפעה ממשית על השירות.
קהס 00 - נבדק ונמצא כי אין קה"ס המגביל את השירות.
קהס 20 - קשיי הסתגלות מעטים, ללא מגבלות שיבוץ.
קהס 40 - פסילה משיבוץ למקצועות לחימה; פסול קורס קצינים.
קהס 41 - פסול יחידה קדמית. כולל קה"ס 40 וחובת לינה ביתית של לילה בשבוע.
קהס 42 - כולל קה"ס 40 וחובת לינה ביתית של 2 לילות בשבוע.
קהס 43 - כולל קה"ס 40 וחובת לינה ביתית של 3 לילות בשבוע.
קהס 50 - קושי הסתגלותי רב, טירונות מקוצרת או טירונות מיוחדת (חוות השומר או מחווה אלון).
קהס 60 - קשיי הסתגלות חמורים - פטור משירות ביטחון על רקע "אי התאמה".
כמו כן, קה"ס יכול לאפשר לעיתים פסילת קורסים או יקבע את מרחק השירות מהבית, בדומה להקלת ת"ש.
ראו גם

אובדנות בצה"ל
הערות שוליים

↑  אתר חיל הרפואה
↑  קוד האתיקה המקצועית של קצין בריאות הנפש (קב"ן) בצה"ל
↑  איך אני יכול לקבוע תור לקב"ן?, באתר צה"ל
↑  למשל פקודת מטכ”ל 33.0219 – טיפול בחייל הנמצא במצוקה נפשית
↑  טיפול נפשי בחיילים בשירות סדיר הסתדרות הפסיכולוגים בישראל
פאוור ריינג'רס כוח מיסטי

| --- | --- |

 מבוסס על:  Mahou Sentai Magiranger 
 סוגה:  פעולה/הרפתקאות לילדים
 יוצרים:  ברוס קאליש וקויצ'י סאקאמוטו
 בימוי:  ג'ון לאינג 
 שחקנים:  פיראס דיראני 
 ארץ מקור:  ארצות הברית
 שפות:  אנגלית 
 מקום התרחשות:  ולינגטון 
 מספר עונות:  1 (עונה בפני עצמה)
 מספר פרקים:  32
 הפקה
 מפיקים בפועל:  ברוס קאליש 
 חברת הפקה:  סבן אנטרטיינמנט, אולפני ABC, חברת טואי 
 הפצה:  סבן קפיטל גרופ, Disney–ABC Domestic Television, נטפליקס, Buena Vista International Television 
 מוזיקה:  Bruce Lynch 
 אורך פרק:  23 דקות
 שידור
 רשת שידור:  טון דיסני
 רשת שידור בישראל:  ערוץ ג'טיקס
 תקופת שידור מקורית:  20 בפברואר 2006 – 13 בנובמבר 2006
 קישורים חיצוניים
 www.powerrangers.com
 דף התוכנית ב-IMDb
 
פאוור ריינג'רס כוח מיסטי (השם המקורי: Power Rangers: Mystic Force) היא סדרת פעולה/הרפתקאות אמריקאית לילדים מסדרת "פאוור ריינג'רס". הסדרה בת 32 פרקים והופקה לטלוויזיה על ידי חברת "דיסני" לערוץ ABC בשנת 2006. היא הסדרה היחידה שמציגה את הפאוור ריינג'רס עם גלימות. בישראל התוכנית שודרה בערוץ ג'טיקס. החל מ-2011, הסדרה משודרת ב-YES VOD עולם הילדים וב Hot V.O.D Young וב סלקום tv.
עלילה

לפני עשרים שנים, במימד מקביל בו שלטו כוחות האופל, התרחשה מלחמה ארוכה. צבא הלא-מתים, אשר הונהג על ידי לוחם רב-עוצמה, ניסה לכבוש את האזורים בהם שכנו בני האנוש ויצורי הקסם תוך מלחמה בלגיון של קוסמים אמיצים וחזקים. המיסטיקנים לחמו באומץ נגד כוחות האופל עד שהם הצליחו לגרש את כוחות האופל מן העולם האנושי ועולם הקסם. הקוסם החזק מכולם, ליאנבו, הטיל על כוחות האופל כישוף שילח את לוחמיהם אל העולם התחתון לנצח. בני האנוש מנעו בהצלחה מכוחות האופל להשתלט על העולם האנושי, אבל איבדו את הקוסם לינבו, אשר נעל את עצמו בצד השני של השער כדי לודא כי כוחות האופל לא יצליחו להיחלץ מן העולם התחתון. בהווה, אף אחד לא שמע על הקרב הגדול בין בני האנוש לכוחות האופל ובני האנוש חיים בשלווה ונחת ולגמרי אינם מודעים למה שעומד לקרות.
יום אחד מתרחשת בעיר בראיירווד רעידת אדמה. הרעידה בוקעת את המחסום המפריד בין העולם החיצון לעולם התחתון ומאפשרת לכוחות האופל לנסות ולפלוש שוב לעולם של בני האנוש ויצורי הקסם. הקוסמת אודונה, אשר מבינה כי כוחות האופל חזרו לאיים על עולם בני האנוש, בוחרת קבוצת לוחמים המורכבת מחמישה בני נוער מהעיר בראיירווד, אשר יהיו "הפאוור ריינג'רס" שילחמו לצדה.
צוות הפאוור ריינג'רס כוח מיסטי משתמשים בכוחות הקסם, הרגש ומיומנויות הקרב שלהם וחייבים להסתמך על שיתוף הפעולה ביניהם כדי להציל את העולם האנושי ועולם הקסם.
בפרק האחרון האדון אכן מצליח להשתלט ולהפוך את העולם לאפל, אבל כול מי שהריינג'רס הצילו נזעקו לעזרה והריינג'רס ניצחו את האדון בכך שניפחו אותו ב"אנרגיית קסם" עד שהחל להתנפח והתפוצץ לבסוף.
הדמויות > צוות הפאוור ריינג'רס

ניקולאס "ניק" ראסל/בואן - (פיראס דיראני): רציני, לא מאמין בעצמו אך בעזרת חבריו מצליח להתגבר על מכשוליו. (נמצא ברומן עם מדיסון). בנם של אודונה וליאנבו.
כוח האש/כוח עוף החול.
ריינג'ר מיסטי אדום,
לוחם אגדי אדום,
ריינג'ר דרקון אש אדום,
האור,
קוראג אביר הזאב הסגול (השני).
וידה "וי" רוקה - (אנג'י דיאז): אחותה של מדיסון. מצחיקה, חייכנית ומוזיקאית מדליקה. תמיד לצידם של חבריה.
כוח הרוח.
ריינג'רית מיסטית וורודה,
לוחמת אגדית וורודה.
צ'ארלס 'צ'רלי' "צ'יפ" ת'ורן - (ניק סמספסון): מדליק מצחיק ומלא אנרגיה. תמיד מוכן להתמודד עם בעיות. לא מפחד מכלום.
כוח הברק.
ריינג'ר מיסטי צהוב,
לוחם אגדה צהוב.
אלכסנדר "זנדר" בליי - (ריצ'רד ברנטיסאנו): מצחיק, חייכן וגם כשמפשל לומד מטעויות.
כוח העץ.
ריינג'ר מיסטי ירוק,
לוחם אגדה ירוק.
מדיסון "מאדי" רוקה - (מלני ולאג'ו): אחותה של וידה. ביישנית, חברותית ותמיד תהיה לצדי חבריה. לפעמים תרצה להיות צודקת. (נמצאת ברומן עם ניק).
כוח המים.
ריינג'רית מיסטית כחולה,
לוחמת אגדה כחולה.
דגרון - (ג'ון טואי): בתחילת הסדרה הופיע כצפרדע עד שמדיסון השיבה אותו לצורתו האנושית, כשהיא נישקה אותו.
כוח השמש.
אביר הסולאריס הזהוב,
לוחם מיסטי זהוב (מצב מיסטי קדום).
אודונה - (פטה רוטר): אמו של ניק/בואן ואשתו של ליאנבו. משמשת כמדריכה הראשית של הריינג'רס ומי שהעניקה להם את הכוחות.
כוח השלג.
ריינג'רית מיסטית לבנה.
ליאנבו - (כריס גרהאם): אביו של ניק/בואן ובעלה של אודונה.
כוח הזאב/ כוח עוף החול הקדום.
לוחם הזאב האדום,
קוראג אביר הזאב הסגול (הראשון).
לוחם מיסטי אדום (מצב מיסטי קדום).
הדמויות > זורדים

נפיל עוף החול המיסטי (ניק).
נפיל השד המיסטי (וידה).
נפיל הנשר המיסטי (צ'יפ).
נפיל המינוטאור המיסטי (זנדר).
נפיל הסירונית המיסטי (מדיסון).
הדרקון המיסטי (וידה,צ'יפ,זנדר,מדיסון).
רכבת הסולאר-סטריק (דגרון).
ציפור האש המיסטית (ניק).
האריה המיסטי (וידה,צ'יפ,זנדר,מדיסון).
קטאסטרוס הסוס הקסום (ניק/קוראג).
ברייט-סטאר החד קרן הקסום (ניק).
הדמויות > מגה-זורדים

טיטאן מגה-זורד (זורדי הנפילים).
מנטיקור מגה-זורד (ציפור האש+אריה).
אביר זאב קנטאור (קוראג+קטאסארוס).
סאנטורס וולף מגה-זורד (קוראג+קטאסטרוס).
סאנטורס פיניקס מגה-זורד (ניק + קטאסטרוס).
פיניקס יוני-זורד (ניק + ברייט סטאר).
סולאר-סטריק מגה-זורד (דגרון).
הדמויות > הטובים

קלייר (Clare) - השולייה והאחיינית של אודונה וליאנבו ובת הדודה של ניק/בואן. שומרת השער השנייה, כוח הירח.
טובי (Toby) - המנהל של החנות "רוקפוריום" בה הריינג'רס עובדים. באחד הפרקים גילה שעובדיו הם הריינג'רים.
פיניאס (Phineas) - הטרודון, התאהב בלילי.
ג'נג'י (Jenji) - ג'יני דמוי חתול. נמצא במנורה שהריינג'רים מצאו. היה פחדן קצת עד שהביע משאלה לעצמו להיות אמיץ. נילחם עם דגרון רוב העת, מכיוון שהמנורה שלו משמשת בתור הנשק של דגרון.
לילי (Lily) - הבת של נקרולאי. (ובפרקים הראשונים מאוהבת בניק). חברה של פיניאס.
לב האש(Fire Heart) - הדרקון החזק.
בית הדין (Tribunal of Magic) - אנשי בית הדין של הקסם.
האם המיסטית -המכשפה החזקה ביותר של כוחות הטוב. בסדרה מתגלה שהיא הייתה ריטה רפולסה האויבת של הפאוור ריינג'רס מהעונות הראשונות.
הדמויות > הרעים

האדון (The Master) - השליט העליון של העולם התחתון.
מורטיקון (Morticon) - גנרל צבא הלא-מתים.
נקרולאי (Necrolai) - גנרלית של העולם התחתון. מלכת הערפדים ואימה של לילי, בסוף העונה הפכה לבן אדם.
קוראג אביר הזאב (Koragg the Knight Wolf) - אביר זאב רשע שעובד בשביל האדון והוא משרתו הנאמן ביותר, קוראג נוצר בכך שליאנבו נלחם נגד האדון.
אימפריוס/קלינדור (Imperious/calindor) - מכשף מומיה והמחליף של מורטיקון. בעבר היה לוחם מיסטי אבל עבר לצד האפל.
החיות הברבריות (The Barbaric beasts) - ארבע מפלצות חזקות במיוחד.
ראו גם

פאוור ריינג'רס
אגדת המחפש

| --- | --- |

לוגו הסדרה
 מבוסס על:  חרב האמת 
 סוגה:  סדרת טלוויזיה פנטזיה, סדרת הרפתקאות טלוויזיונית, סדרה המבוססת על ספר 
 יוצרים:  סם ריימי, טרי גודקיינד 
 בימוי:  מייקל הרסט 
 שחקנים:  קרייג הורנר ברידג'ט רגן ברוס ספנס טברט בת'ל
 ארץ מקור:  ארצות הברית 
 שפות:  אנגלית 
 מספר עונות:  2 
 מספר פרקים:  44 
 הפקה
 מפיק:  סם ריימי רוברט טפט קנת בילר
 מפיקים בפועל:  סם ריימי 
 חברת הפקה:  ABC Studios Paperboy Productions Renaissance Pictures
 הפצה:  Disney–ABC Domestic Television 
 מוזיקה:  ג'וזף לודוקה 
 אורך פרק:  42 דקות
 שידור
 רשת שידור:  Disney–ABC Domestic Television
 תקופת שידור מקורית:  1 בנובמבר 2008 – 22 במאי 2010
 קישורים חיצוניים
 דף התוכנית ב-IMDb
 
אגדת המחפש (באנגלית: Legend of the Seeker) היא סדרת פנטזיה אמריקאית. הסדרה מבוססת באופן רופף על הספרים הראשונים בסדרת הספרים חרב האמת מאת טרי גודקיינד.
תקציר העלילה

הסדרה מתרחשת בעולם הפנטזיה שנבנה בסדרת הספרים חרב האמת של טרי גודקיינד. שמות הדמויות זהים גם כן, אולם העלילה שונה באופן מהותי וכך גם תפקיד הדמויות.
הסדרה מתמקדת בריצ'רד סייפר (קרייג הורנר), מורה דרך אשר מגלה כי הוא "המחפש" אשר אמור להגן על העולם מפני הרודן המרושע דארקן רהאל (קרייג פארקר) שליט ממלכת ד'הארה. דארקן רהאל מנסה להשתלט על "תיבות אורדן" - חפצים קסומים אשר מעניקים למחזיק בהם שליטה מוחלטת על כל אדם באשר הוא. ריצ'רד יוצא לעצור את רהאל כשהוא מלווה בסבו, קוסם זדיקוס זול זורנדר (ברוס ספנס), ובקאהלן אמנל (ברידג'ט רגן) "האם המוודה". המוודות הן נשים מכושפות אשר מסוגלות במגע קסום להפוך כל אדם לעבד נרצע שלהן לצמיתות. במהלך מסעם, ריצ'רד וקהאלן מתאהבים, אולם לא מסוגלים לממש את אהבתם שכן במקרה כזה קאהלן תאבד את השליטה על כוחותיה ותהפוך את ריצ'רד לעבד. בסוף העונה הראשונה מצליח ריצ'רד לאסוף את התיבות ולהרוג את ראהל.
במהלך העונה השנייה מתגלה כי ריצ'רד הוא למעשה אחיו של רהאל, ולאחר מותו הוא היורש לכס ד'הארה. ריצ'רד דוחה את הכס ופונה להילחם באיום החדש על העולם: שומר העולם התחתון אשר מקים את המתים לתחייה כדי לכבוש את עולם החיים. הדרך היחידה לעצור אותו היא באמצעות אבן הדמעות אשר תנעל את השומר בעולם התחתון. במסעם למציאת האבן, מצטרפת לחבורתו של ריצ'רד המורד סית' קארה מייסון (טברט בת'ל). המורד סית' הוא מסדר של נשים לוחמות אשר נחטפו ועונו בילדותן כדי להפוך למשרתות סדיסטיות של דארקן רהאל. לאחר מותו של דארקן רהאל ניסתה קארה להפוך למנהיגה בעצמה, אולם נבגדה בידי חברותיה והופקרה למוות. חייה ניצלו תודות לריצ'רד, ולפיכך היא מצטרפת לחבורתו. במהלך העונה גם דארקן רהאל קם לתחייה ובשלב מסוים אפילו משתף פעולה עם ריצ'רד כדי לעצור את השומר. בסוף העונה מגלים ריצ'רד וקאהלן כי אהבתם חזקה מדי ולכן הם יכולים להיות יחד בלי שכוחותיה של קהאלן יתפרצו.